CELEX: 32018D0703
Language: lv
Date: 2018-05-08 00:00:00
Title: Komisijas Īstenošanas lēmums (ES) 2018/703 (2018. gada 8. maijs) uz Īstenošanas regulas (ES) Nr. 391/2013 17. panta pamata par Šveices tarifikācijas zonas 2015., 2016. un 2018. gada vienības likmes atbilstību (izziņots ar dokumenta numuru C(2018) 2726) (Dokuments attiecas uz EEZ. )

14.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 118/16
            
         KOMISIJAS ĪSTENOŠANAS LĒMUMS (ES) 2018/703
   (2018. gada 8. maijs)
   uz Īstenošanas regulas (ES) Nr. 391/2013 17. panta pamata par Šveices tarifikācijas zonas 2015., 2016. un 2018. gada vienības likmes atbilstību
   
      
         (izziņots ar dokumenta numuru C(2018) 2726)
      
   
   (Autentisks ir tikai teksts vācu, franču un itāļu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Kopienas un Šveices Konfederācijas nolīgumu par gaisa transportu (“nolīgums”) (1),
   ņemot vērā Eiropas Parlamenta un Padomes 2004. gada 10. marta Regulu (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (2) un jo īpaši tās 16. panta 1. punktu un Komisijas 2013. gada 3. maija Īstenošanas regulu (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (3), un jo īpaši tās 17. panta 1. punkta d) apakšpunktu,
   tā kā:
   
               (1)
            
            
               Īstenošanas regulā (ES) Nr. 391/2013 ir noteikta kopīga aeronavigācijas pakalpojumu tarifikācijas sistēma. Kopīgā tarifikācijas sistēma ir būtiska Eiropas Parlamenta un Padomes Regulas (EK) Nr. 549/2004 (4) 11. pantā un Komisijas Īstenošanas regulā (ES) Nr. 390/2013 (5) noteikto darbības uzlabošanas mērķu sasniegšanai.
            
         
               (2)
            
            
               Komisijas Īstenošanas lēmums 2014/132/ES (6) otrajam pārskata periodam, kas aptver 2015.–2019. gadu, izvirza Savienības mēroga darbības uzlabošanas mērķus, to starpā izmaksu efektivitātes mērķi maršruta aeronavigācijas pakalpojumiem, ko izsaka aprēķinātās vienības izmaksās par šo pakalpojumu sniegšanu.
            
         
               (3)
            
            
               Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu Komisija atbilstoši minētās regulas 9. panta 1. un 2. punkta prasībām izvērtē 2015. gada tarifikācijas zonu vienības likmes, ko dalībvalstis tai iesniegušas līdz 2014. gada 1. jūnijam, un 2016. gada tarifikācijas zonu vienības likmes, ko dalībvalstis tai iesniegušas līdz 2015. gada 1. jūnijam. Izvērtējot pārbauda minēto vienības likmju atbilstību Īstenošanas regulām (ES) Nr. 390/2013 un (ES) Nr. 391/2013.
            
         
               (4)
            
            
               Komisija ar Eirokontroles Darbības izvērtēšanas nodaļas un Eirokontroles Centrālā maršruta maksājumu biroja atbalstu ir veikusi vienības likmju izvērtēšanu, izmantojot dalībvalstu un Šveices līdz 2017. gada 1. novembrim iesniegtos datus un papildu informāciju.
            
         
               (5)
            
            
               
                  FABEC darbības uzlabošanas mērķi bija izrādījušies nesaskanīgi ar ES mēroga darbības uzlabošanas mērķiem, tāpēc Komisijas Īstenošanas lēmumā (ES) 2016/421 (7) tika noteikts, ka Šveices tarifikācijas zonas vienības likmes 2015. un 2016. gadam nav atbilstošas.
            
         
               (6)
            
            
               Šveice 2017. gada 30. janvārī iesniedza pārskatītus un attiecīgi koriģētus otrā pārskata perioda darbības uzlabošanas mērķus, kas attiecas uz Centrāleiropas funkcionālo gaisa telpas bloku (FABEC), arī galvenajā darbības jomā “izmaksu efektivitāte”. Tas galu galā ļāva Komisijai Komisijas Īstenošanas lēmumā (ES) 2017/552 (8) paziņot par šo mērķu atbilstību Savienības mēroga darbības uzlabošanas mērķiem. Tādēļ Īstenošanas lēmums (ES) 2016/421 jāatceļ.
            
         
               (7)
            
            
               Pamatojoties uz vienības likmju izvērtējumu un FABEC darbības uzlabošanas mērķu atbilstību, Komisija saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu ir konstatējusi, ka Šveices iesniegtās 2015., 2016. un 2018. gada maršruta tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013.
            
         
               (8)
            
            
               Konstatējums un paziņojums, ka tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013, neskar Regulas (EK) Nr. 550/2004 16. pantu.
            
         
               (9)
            
            
               Saskaņā ar 17. panta 1. punkta pēdējo daļu vienības likmes nosaka valsts valūtā. Tādēļ vienības likmes šajā lēmumā ir izteiktas Šveices frankos.
            
         
               (10)
            
            
               Komisija saskaņā ar nolīguma 19. panta 2. punktu ir par šo lēmumu apspriedusies ar Šveici,
            
         IR PIEŅĒMUSI ŠO LĒMUMU.
   1. pants
   Šveices maršruta tarifikācijas zonas 2015. gada vienības likme 118,97, 2016. gada vienības likme 113,69 un 2018. gada vienības likme 113,00 atbilst Īstenošanas regulām (ES) Nr. 390/2013 un (ES) Nr. 391/2013.
   2. pants
   Īstenošanas lēmums (ES) 2016/421 tiek atcelts.
   3. pants
   Šis lēmums ir adresēts Šveices Konfederācijai.
   
      Briselē, 2018. gada 8. maijā
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 114, 30.4.2002., 73. lpp.
   
   
      (2)  OV L 96, 31.3.2004., 10. lpp.
   
   
      (3)  OV L 128, 9.5.2013., 31. lpp.
   
   
      (4)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (Pamatregula) (OV L 196, 31.3.2004., 1. lpp.).
   
      (5)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (OV L 128, 9.5.2013., 1. lpp.).
   
      (6)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).
   
      (7)  Komisijas 2016. gada 18. marta Īstenošanas lēmums (ES) 2016/421 par Šveices 2015. un 2016. gada tarifikācijas zonu vienības likmju neatbilstību Īstenošanas regulas (ES) Nr. 391/2013 17. pantam (OV L 75, 22.3.2016., 66. lpp.).
   
      (8)  Komisijas 2017. gada 22. marta Īstenošanas lēmums (ES) 2017/552 par galveno darbības jomu “veiktspēja” un “izmaksu efektivitāte” to mērķu konsekvenci, kas iekļauti pārskatītajā funkcionālajā gaisa telpas bloka plānā, ko Šveice iesniegusi saskaņā ar Regulu (EK) Nr. 549/2004 un Savienības mēroga darbības uzlabošanas mērķiem otrajam pārskata periodam (OV L 79, 24.3.2017., 8. lpp.).